Mare Mauer

Mare Mauer (aastani 1967 Mare Põld; 23. märts 1939 – 21. aprill 2025) oli eesti bibliograaf ja tõlkija.

Aastatel 1946–1950 õppis ta Tallinna 14. Mittetäielikus Keskkoolis ja 1950–1957 V. Kingissepa nimelises Tallinna 20. Keskkoolis.

Ta on lõpetanud 1962. aastal E. Vilde nimelise Tallinna Pedagoogilise Instituudi vene keele ja kirjanduse õpetaja erialal.

Aastatel 1965–1968 töötas ajalehe Rahva Hääl toimetuses tõlgi ja kirjandusliku kaastöölisena. 1968. aastast töötas Eesti Rahvusraamatukogus bibliograafiaosakonna vanembibliograafina, 1977. aastast infoosakonna peabibliograafina, 1992. aastast kunstide osakonna vanembibliograafina, 2000. aastast kunstide teabekeskuse teatri- ja filmisaali juhatajana.Vanemuine. Suures majas avati näitus "Teater põhjavalguses", 07.01.2005

Ta on koostanud bibliograafianimestikke ja tõlkinud kirjandusteoseid vene ja prantsuse keelest.

Tõlkeid
Vladimir Levi. Kunst olla ise. Tõlge vene keelest koos Vaime Kaburiga. Tallinn: Perioodika, 1983
Vladimir Levi. Vestlus kirjades: psühhohügieenilised mõtisklused. Tõlge vene keelest. Tallinn: Perioodika, 1986
Vladimir Nabokov. Lužini kaitse. Tõlge vene keelest ja järelsõna. Loomingu Raamatukogu 1990, nr 19/21
Guy de Maupassant. Üks inimelu. Tõlge prantsuse keelest. Tallinn: Perioodika, 1995
Simone de Beauvoir. Teine sugupool. Tõlge prantsuse keelest koos Anu Tõnnoviga. Tallinn: Vagabund, 1997
David Lelait. Maria Callas. Tõlge prantsuse keelest. Tallinn: Kunst, 2000
Claudette Joannis. Sarah Bernhardt: lavakuninganna. Tõlge prantsuse keelest. Tallinn: Kunst, 2002

Tunnustus
1988 – Eesti NSV teeneline kultuuritegelane

Viited

Kategooria:Eesti tõlkijad
Kategooria:Eesti bibliograafid
Kategooria:Eesti NSV teenelised kultuuritegelased
Kategooria:Sündinud 1939
Kategooria:Surnud 2025